അബുദാബിയില് പ്രവേശിക്കുന്നതിനുള്ള നിബന്ധനകളില് വരുത്തിയ മാറ്റം വെള്ളിയാഴ്ച മുതല് പ്രാബല്യത്തില് വന്നു അബുദാബി: മറ്റ് എമിറേറ്റുകളില് നിന്ന് അബുദാബിയില് പ്രവേശിക്കുന്നതിനുള്ള നിബന്ധനകളില് വരുത്തിയ മാറ്റം വെള്ളിയാഴ്ച മുതല് പ്രാബല്യത്തില് വന്നു. വാക്സിനെടുത്ത സ്വദേശികള്ക്കും പ്രവാസികള്ക്കുമായാണ് അബുദാബി എമര്ജന്സി, ക്രൈസിസ് ആന്ഡ് ഡിസാസ്റ്റേഴ്സ് കമ്മിറ്റി പുതിയ നിബന്ധനകള് കൊണ്ടുവന്നത്. വാക്സിനെടുത്തവര്ക്കും കോവിഡ് വാക്സിന്റെ ക്ലിനിക്കല് ട്രയലില് പങ്കെടുത്തവര്ക്കും ഗ്രീന് പാസും അല് ഹുസ്ന് ആപ്ലിക്കേഷനില് സ്റ്റാര് സ്റ്റാറ്റസും ഉണ്ടെങ്കില് അബുദാബിയില് പ്രവേശിക്കാം. ആര്.ടി.പി.സി.ആര് പരിശോധന നടത്തിയ ശേഷം ലഭിക്കുന്ന സ്റ്റാര് സ്റ്റാറ്റസിന് ഏഴ് ദിവസത്തെ കാലാവധിയുണ്ടാകും. വാക്സിനെടുത്തവര് അബുദാബിയില് പ്രവേശിച്ച ശേഷം പിന്നീട് ആര്.ടി.പി.സി.ആര് പരിശോധന ആവര്ത്തിക്കേണ്ടതില്ല. അതേസമയം വിദേശത്ത് നിന്ന് വരുന്നവര് മറ്റ് യാത്രാ നിബന്ധനകള് പാലിക്കണം. മറ്റ് എമിറേറ്റുകളില് നിന്ന് അബുദാബിയിലേക്ക് വരുന്ന വാക്സിനെടുക്കാത്ത യാത്രക്കാരുടെ പ്രവേശന നിബന്ധനകള് ഇപ്പോഴുള്ളത് പോലെ തുടരും. 48 മണിക്കൂറിനിടെയുള്ള ആര്.ടി.പി.സി.ആര് പരിശോധനയും 24 മണിക്കൂറിനിടെയുള്ള ലേസര് ഡി.പി.ഐ പരിശോധനയുമാണ് വാക്സിനെടുക്കാത്തവര്ക്ക് ആവശ്യം.